အစ္စလာမ်မစ် ကိုင်ရို

အစ္စလာမ်မစ် ကိုင်ရို သည် အီဂျစ်နိုင်ငံ ကိုင်ရိုမြို့  မြို့လယ်နေရာ၏ တစိတ်တဒေသဖြစ်ပြီး တံတိုင်းကာရံထားသော မြို့တော်ဟောင်း၏ ပတ်ဝန်းကျင်နှင့် ကိုင်ရိုရဲတိုက် ပတ်ဝန်းကျင်တို့ပါဝင်ကာ ရာပေါင်းများစွာသော ဗလီများ၊ သင်္ချိုင်းဂူများ၊ မဒရာဆာ့ ဟုခေါ်သော ကျောင်းများ၊ စံအိမ်များ ၊ ကာရာဗန်ဆီရိုင်းခေါ်  လမ်းနံဘေး ညအိပ်ထမင်းဆိုင်များ နှင့် ခံတပ်များ ရှိပြီး အစ္စလာမ်မစ်ခေတ် အတွင်းက တည်ဆောက်ခဲ့ခြင်း ဖြစ်သည်။  ၁၉၇၉ ခုနှစ်တွင် ကမ္ဘာ့ကုလသမဂ္ဂ ၏ ပညာရေး၊ သိပ္ပံနှင့် ယဉ်ကျေးမှု ဆိုင်ရာ အဖွဲ့အစည်း ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ခဲ့ပြီး " ကမ္ဘာပေါ်ရှိ ရှေးအကျဆုံး အစ္စလာမ်မြို့တော်များထဲမှ တစ်ခု ဖြစ်ပြီး ဗလီများ၊ မဒရာဆာ့ များ၊ ရေချိုးခန်းများ နှင့် ရေပန်းများ ရှိသည့်မြို့ " နှင့် "အစ္စလာမ်ကမ္ဘာ၏ အဓိကနေရာသစ် တစ်ခုဖြစ်ပြီး ၁၄ ရာစုတွင် ရွှေရောင်ခေတ်သို့ ရောက်ရှိခဲ့သောမြို့" ဟု ရည်ညွှန်းဖော်ပြခဲ့သည်။

ကိုးကား

အီဂျစ်နိုင်ငံရှိ ကမ္ဘာ့အမွေအနှစ်နေရာများ